কলকাতা বিমানবন্দরে আচমকাই আগুন, আতঙ্কে যাত্রীরা

কলকাতা: বুধবার বেলার দিকে কলকাতা বিমানবন্দরে (Kolkata Airpor) হঠাৎ আগুন (Kolkata Airpor Fire)। এই সময় বেঙ্গল সামিটের যোগ দিতে একের পর এক শিল্পপতিরা নামছে কলকাতা বিমানবন্দরে। ভিআইপি-দের সেই ভিড়ের মাঝেই হঠাৎ আগুন লাগল এয়ারপোর্টে। জানা গিয়েছে, এদিন দুপুরে বিমানবন্দরের কনভেয়ার বেল্টে আচমকাই আগুন লেগে যায়। ওয়েল্ডিংয়ের কাজ চলাকালীন ফুলকি থেকে আগুন ছিটকে লাগে ফ্লেক্সে। তাতেই আগুন ধরে যায়। ঘটনার প্রকাশ্যে আসতে যাত্রীদের মধ্যে আতঙ্ক দেখা দেয়। তবে কর্মীদের তৎপরতায় কিছুক্ষণের মধ্যেই নিয়ন্ত্রণে আসে আগুন। ভিআইপি থেকে সাধারণ মানুষের নিরাপত্তা নিয়ে উঠছে প্রশ্ন।